open-index/open-wikipedia-markdown huggingface dataset:
Macrothorictus

***Marothorictus*** er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden. 

## Utseende
Små (opptil 3,5 millimeter), avlangt-ovale, fint hårete, blanke, brunlige klannere. Pronotum har en dyp, skrå fure ved roten på hver side.

## Levevis
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger. De voksne hos noen arter (særlig i slekten *Anthrenus*) finnes ofte på blomster av skjermplanter. Andre, særlig i slekten *Dermestes*, tiltrekkes til åtsler.

## Utbredelse
Slekten er utbredt i det sørlige Afrika (Sør-Afrika, Namibia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien klannere, Dermestoidea – bare én familie
**** Familien klannere, Dermestidae
***** Underfamilien **[[Thorictinae]]** Agassiz, 1846 (=Thaumaphrastinae) - ikke i Norge
****** Stammen Thorictini Agassiz, 1846
******* Slekten ***Macrothorictus*** Andreae, 1967 
******** *[[Macrothorictus braunsi]]* Andreae, 1967
******** *[[Macrothorictus kalaharicus]]* Andreae, 1967
******** *[[Macrothorictus kochi]]* Andreae, 1967
******** *[[Macrothorictus longisetosus]]* Háva, 2013
******** *[[Macrothorictus longitarsis]]* Andreae, 1967
******** *[[Macrothorictus majusculus]]* (Péringuey, 1886)
******** *[[Macrothorictus salinus]]* Andreae, 1967

## Referanser




## Eksterne lenker
*
Non Stop Dagbladet

***Non Stop*** er et underholdningsprogram med Sondre Rahm og Christian Wehus som programledere. Det produseres av Dagbladet og distribueres på avisens nettsider.

## Historie
Viral- og underholdningsprogrammet ble lansert i 2020. Programmet går ut på at programlederne presenterer viralvideoer fra internett. Programmet har en halv million visninger hver uke, som gjør det til et av Norges største web-TV-program. I 2021 slo programmet visningsrekord da det hadde  visninger på én uke. 

I tillegg til daglige episoder hos Dagbladet, publiseres programmet på avisens Youtube-kanal med  abonnementer. Programmet har også per november 2022 en samlet følgerskare på  på det sosiale nettverket TikTok og bildedelingsapplikasjonen Snapchat.

I mai 2022 fikk programmet advarsel fra den offentlige etaten Medietilsynet, som mente web-TV-serien og distributør Dagbladet brøt loven for ikke å merke produktplassert innhold godt nok.

## Referanser
Orphilodes

***Orphilodes*** er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden. 

## Utseende
Små, brunlige til svarte biller, gjerne ganske blanke og glatte. Kroppsformen er mer eller mindre bredt oval. Antennene er klubbeformede. **Hodet** er forholdsvis lite og ofte skjult under brystskjoldet. Mange arter har to punktøyne i pannen. Antennene består av 5-11 ledd og er vanligvis nokså korte, med en tydelig, 1-3 leddet kølle. Hos hannene til noen arter er det ytterste leddet sterkt forstørret, like langt som resten av antennen. Brystskjoldet (pronotum) er bredere enn langt, sett ovenfra firkantet eller halvsirkelformet. Det har ingen tydelig forhøyninger eller groper. **Dekkvingene** er oftest noe flate. Hos noen arter dekker de ikke hele bakkroppen. **Beina** er temmelig korte og kan foldes tett inntil kroppen. **Larvene** er mer eller mindre kjegleformede og gjerne kledt med lange hår.

## Levevis
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger. 

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien klannere, Dermestoidea – bare én familie
**** Familien klannere, Dermestidae
***** Underfamilien **[[Orphilinae]]** LeConte, 1861 
****** Slekten ***Orphilodes*** Lawrence & Slipinski, 2005 
******* *[[Orphilodes australis]]* Lawrence & Slipinski, 2005
******* *[[Orphilodes malleecola]]* Lawrence & Slipinski, 2005
******* *[[Orphilodes minor]]* Lawrence & Slipinski, 2005

## Referanser




## Eksterne lenker
*
Sommercupen i skiskyting 2022

**Sommercupen i rulleskiskiskyting 2022** (Asko Sommercup) gikk over 4 renn, fra 27. august 2022 i Karidalen til 18. september 2022 i Drangedal i forbindelse med NM i rulleskiskyting 2022. 

## Resultater senior
### Kvinner



Marthe Kråkstad, Anne B. De Besche, Karoline Knotten og Karoline Erdal vant ett renn hver.



### Menn



Martin Femsteinevik, Johannes Dale, Filip Fjeld Andersen (ellevteplass sammenlagt) og Petter Austberg Bjørn (18.-plass sammenlagt) vant ett renn hver.



## Resultater junior
### K20-22



Maren Kirkeeide, Eivor Melbybråten, Maren Bakken (15.-plass sammenlagt) og Frida Dokken (15.-plass sammenlagt) vant ett renn hver.



### M20-22



Oskar Kjos, Aksel Aasbø, Isak Frey og Martin Uldal (16.-plass sammenlagt) vant ett renn hver.



### K19



Ragna Fodstad og Maren Sofie Brännare-Gran vant ett renn hver, og Guro Femsteinevik (fjerdeplass sammenlagt) vant to renn.



### M19



Sivert Gerhardsen vant to av rennene, og Noah Husnes og Håvard Tosterud vant ett renn hver.



### K18



Synne Flaa vant to av rennene, og Eirin Sletten og Anna Mæhre Torjussen (femteplass sammenlagt) vant ett renn hver.



### M18



Kasper Kalkenberg vant alle fire rennene, og William Ramsfjell kom på andreplass i tre av de fire rennene.



### K17



Marie Flaa vant to av rennene, og Guro Strindeberg og Julie Tronerud Kvelvane (sjetteplass sammenlagt) vant ett renn hver.



### M17



Marius Fidjeland vant tre av rennene, og Leander Aunvik vant ett renn.



## Referanser


## Kilder
* Resultater kvinner senior
* Resultater menn senior
* Resultater K20-22
* Resultater M20-22
* Resultater K19
* Resultater M19
* Resultater K18
* Resultater M18
* Resultater K17
* Rseultater M17
Seniorspesialist

**Seniorspesialist** er en militær grad for grenaderer (vervet personell) i det norske Luftforsvaret. Den har koden OR 4 i henhold til STANAG 2116, over ledende spesialist (OR 4) og under kvartermester (OR 5). Tilsvarende grad i Hæren er Korporal 1. klasse og i Sjøforsvaret er Konstabel 1. klasse.

Gradstegnet er to vinkler med èn bue over.

## Referanser
Skipsbevegelser

**Skipsbevegelser** er definert av de seks frihetsgradene som et skip eller en båt kan være utsatt for.

De seks bevegelsene kan inndeles i de overordnede kategorier forskyvning og rotasjon.

## Forskyvning

### Duving
Skipet forflytter seg opp/ned. Duving, også kalt hiv eller hiving (engelsk: *heave*), er en av tre translasjonsbevegelser og beskriver en bevegelse langs vertikalakse (typisk z-akse) («oppover» / «nedover»). 

### Sidejaging
Skipet forflytter seg fra side til side.

### Jaging
Skipet forflytter seg frem/tilbake. 

## Rotasjon

### Giring
Et skip girer når det dreier rundt det vertikale aksen  (z).

### Stamping
Et skip stamper når det dreier rundt tverrskipsaksen (y). 

### Rulling
Et skip ruller – "gynger fra side til side" – når det dreier rund langsskipsaksen (x) fordi det blir utsatt for et tverrskipsmoment, typisk bølger eller dønninger. 

Rulling kan dempes blant annet vha. stabilisatorfinner og vanntanker.

## Referanser
Stephanopachys

***Stephanopachys*** er en slekt av hettebiller som borer i ved. 

## Utseende
Små, langstrakte, nokså smale, blanke, mørke hettebiller. De kan minne om smale barkbiller (Scolytinae) men kan skilles fra disse blant annet på at fasettøynene er ovale og ikke oppdelt. Brystskjoldet (pronotum) er høyt hvelvet, hetteformet, og dekker hodet sett ovenfra. **Hodet** er kort og bredt med små fasettøyne. Antennene er korte til middels lange og består av 9-11 ledd. De tre ytterste leddene er noe tykkere enn de øvrige og danner en avlang kølle. Fasettøynene er ovale, ikke delt av noen innskjæring. **Brystskjoldet** (pronotum) er nokså flatt, firkantet sett ovenfra hos splintvedbiller og Polycaoninae, hos de andre gruppene er det karakteristisk hetteformet. Den fremre, bratt nedstigende delen har gjerne tverr-rynker. **Dekkvingene** er lange og parallellsidige. De slutter bratt bak, og mange arter har bakover- eller oppoverrettede tenner i den bakerste delen, i likhet med mange barkbiller. **Beina** er korte, framleggene har tenner eller pigger. Føttene er nokså lange, slanke og fem-leddete. **Larvene** er bleke, svakt C-formede, med korte hår. De har en kraftig hodekapsel med nokså små, men sterke kjever (mandibler) og korte bein.

## Levevis
De fleste av hettebillene borer i død ved, denne slekten laver på ved av bartrær. 

## Utbredelse
Slekten har en holarktisk utbredelse og forekommer også (innført?) i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien hette- og borebiller, Bostrichoidea
**** Familien **[[hettebiller]]**, **[[Bostrichidae]]**
***** Underfamilien **[[tannhettebiller]]**, Dinoderinae C.G. Thomson, 1863
****** Slekten ***Stephanopachys*** Waterhouse, 1888   	  	
******* *[[Stephanopachys ambericus]]* Zahradník & Háva, 2015
******* *[[Stephanopachys amplus]]* (Casey, 1898)
******* *[[Stephanopachys asperulus]]* (Casey, 1898)
******* *[[Stephanopachys brunneus]]* (Wollaston, 1862)
******* *[[Stephanopachys conicola]]* Fisher, 1950
******* *[[Stephanopachys cribratus]]* (LeConte, 1866)
******* *[[Stephanopachys densus]]* (LeConte, 1866)
******* *[[Stephanopachys dugesi]]* Lesne, 1939
******* *[[Stephanopachys electron]]* Zahradník & Háva, 2015
******* *[[Stephanopachys himalayanus]]* Lesne, 1932
******* *[[Stephanopachys hispidulus]]* (Casey, 1898)
******* furuhettebille *[[Stephanopachys linearis]]* (Kugelann, 1792) - finnes i Norge
******* *[[Stephanopachys opacus]]* Casey
******* *[[Stephanopachys pacificus]]* Casey
******* *[[Stephanopachys parvulus]]* Casey
******* *[[Stephanopachys quadricollis]]* (Fairmaire in Marseul, 1878)
******* *[[Stephanopachys rugosus]]* (Olivier, 1795)
******* *[[Stephanopachys sachalinensis]]* (Matsumura, 1911)
******* *[[Stephanopachys sobrinus]]* (Casey, 1898)
******* granhettebille *[[Stephanopachys substriatus]]* (Paykull, 1800) - finnes i Norge
******* *[[Stephanopachys vetus]]* Peris, Delclòs, Soriano & Perrichot, 2014

## Referanser




## Eksterne lenker
*
Lillehammer Frisbee

**Lillehammer Frisbee** (stiftet 5. desember 2012) er et norsk idrettslag fra Lillehammer for ulike disksporter, som blant annet diskgolf.

Klubben er organisert under Norges Amerikanske Idretters Forbund, og bruker hovedsakelig banene Skogen Diskgolfbane og Jørstadmoen DiscGolfPark.

## Mesterskap og turneringer
Klubben arrangerte Norgesmesterskapet i pargolf i 2014 og 2015, og står som arrangør av turneringene ,  og .

## Referanser


## Eksterne lenker
*
Senior kvartermester

**Senior kvartermester** er en militær grad i det norske Forsvaret.

Senior kvartermester ligger på OR5 nivå i Sjøforsvaret i forbindelse med innføringen av den nye ordningen for militært tilsatte. Graden tilsvarer sersjant 1. klasse i Hæren og vingsersjant i Luftforsvaret.

## Se også
* Militære grader i Norge

## Referanser
Sersjant klasse 1

**Sersjant klasse 1** er en militær grad for befal i Hæren. 

Graden ble innført i Norge på nivå OR5+ i Hæren i forbindelse med innføringen av den nye ordningen for militært tilsatte.

Den har koden OR 6 i henhold til STANAG 2116, over sersjant (OR 5) og under oversersjant (OR 6). Tilsvarende grad i Sjøforsvaret er senior kvartermester og i Luftforsvaret vingsersjant.

Gradstegnet er tre vinkler med en streng.

## Se også

* Militære grader i Norge

## Referanser
Konstabel (Sjøforsvaret)

**Konstabel** er en militær grad i det norske Sjøforsvaret.

Konstabel ligger på OR 4 nivå i Sjøforsvaret etter innføringen av den nye ordningen for militært tilsatte. Graden tilsvarer korporal i Hæren og i Luftforsvaret ledende spesialist. 

## Se også
* Konstabel (yrkestittel)
* Militære grader i Norge

## Referanser
Michael McShane

**Michael «Mike» McShane** (født 25. august 1955) er en amerikansk skuespiller kjent fra TV-serien *[[Whose Line Is It Anyway?]]* (1987) og fra filmer som *[[Office Space]]* (1995), *[[Robin Hood – tyvenes prins]]* (1991) og *[[Richie Rich]]* (1994). Han har også spilt i TV-serien *Brotherly Love* (1995-97).

## Referanser


## Eksterne lenker
*
Haraldsen

**Haraldsen** er et norsk etternavn. Ved årsskiftet 2021–2022 var det 1&nbsp;410 nordmenn med dette etternavnet. Navnet er et patronymikon og betyr «sønn av Harald».

## Personer med navnet Haraldsen
*Harry Haraldsen (1911–1966), norsk skøyteløper
*Katrine Lunde Haraldsen (1980–), norsk håndballspiller
*Marit Haraldsen (1939–), norsk alpinist
*Oluf II Haraldsen (død ca. 1143), skånsk konge
*Tom Reidar Haraldsen (1980–), norsk fotballspiller

### slekten til Sonja Haraldsen av Norge

* Halvor Haraldsen (1854–1931), skipskaptein, gift med Karete Josefine Nilsen (1854–1939)
** Karl August Haraldsen (1889-1959), disponent i damekonfeksjonsforretningen Karl A. Haraldsen AS, gift med Dagny Haraldsen (1898-1994)
*** Haakon Haraldsen (1921–2016),v
**** Karl Otto Haraldsen
***** Pia Haraldsen (1981–), tv-personlighet og modell
*** Gry Haraldsen (1924–1970), gift Henriksen
*** Karl Herman Haraldsen (1929-1936), døde i en seilbåteksplosjon i Oslofjorden
*** Sonja Haraldsen av Norge (1937–), gift med kong Harald V

## Se også
*Liste over norske etternavn

## Referanser
Katrin McClean

**Katrin McClean** (født Katrin Dorn 3. august 1963 i Gotha), er en tysk forfatter, teaterlærer og politisk aktivist.

## Kunstnerisk karriere

McClean vokste opp i Thüringen og tok utdannelse innen psykologi. Hun fattet spesielt interesse for psykodrama, og da Berlinmuren falt i 1989 ble hun arbeidsledig, noe som gjorde at hun søkte mot kultursektoren. I 1991 grunnla hun en ungdomsteatergruppe i Leipzig, og i 1993 etablerte hun det litterære tidsskriftet *EDIT* hvor hun var redaktør frem til 1995.

I 1997 debuterte hun som forfatter med novellesamlingen *Der Hunger der Kellnerin*. Hun har siden gitt ut flere romaner, i tillegg til at hun har skrevet manus til et stort antall radiohørespill for barn.

## Politisk aktivisme

McClean er pressetalsperson for det politiske partiet Basisdemokratische Partei Deutschland som ble opprettet i 2020 i protest mot smittevernstiltakene mot covid-19. Partiet har tatt avstand fra påbud om bruk av munnbind, og har også distribuert desinformasjon om covid-vaksinene.

Hun er også en del av den antikapitalistiske bevegelsen *Mahnwachen für den Frieden* som ble etablert i 2014 som følge av Russlands annektering av Krim. Bevegelsen har lagt skylden for konflikten på USA og Federal Reserve Bank, og har også blitt beskyldt for å spre antisemittisme og konspirasjonsteorier.

McClean er skribent i magasinet *Rubicon*. Her har hun fremsatt kritikk mot gjeldende oppfatning av klimakrisen, og uttrykt støtte til Vladimir Putin.

## Referanser
Ken Jebsen

**Ken Jebsen** (født 1966) er en tysk journalist, videoprodusent og politisk aktivist.

Fra 1987 jobbet han som TV- og radioprogramleder og reporter for ulike private og offentlige kringkastere. Fra 2001 var han produsent og programleder for programmet KenFM for radiostasjonen Fritzi Rundfunk Berlin-Brandenburg (RBB). I 2011 ble han avskjediget fra jobben etter uttalelser som ble oppfattet som antisemittisme.

I 2014 var Jebsen sentral i etableringen av protestbevegelsen *Mahnwachen für den Frieden* som ble opprettet til støtte for Russlands annektering av Krim. I de påfølgende årene fikk han et stadig økende publikum på online videokanaler. Han har også samarbeidet med Jens Wernicke og hans alternative nyhetsmagasin *[[Rubicon (magasin)|Rubicon]]*. I november 2020 fikk han sin YouTube-kanal stengt permanent etter å ha fremsatt konspirasjonsteorier, blant disse påstander om at Bill Gates står i sentrum for en hemmelig plan om å redusere verdens befolkning gjennom covid-19-vaksiner.

## Referanser
Skonnert Reform

**«Reform»** var en norsk skonnert, bygget 1857 av skipsbygger R.O. Heræm. Hans første skip bygget etter hjemkomsten fra Amerika. Skipet ble bygget for Chr. H. Gabrielsen

Skipet gikk på sjøen fra verftet i Sandviken, omtrent der konserthuset i Stavanger ligger i dag 27. august 1857

Skipet forliste ca 1890 i Rio Grande do sul 

## Skipsførere
* E.S.Gabrielsen 1857–1859
* H.L.Gabrielsen (ca 1859–1865)
* Mons Wiig (1865–1868)
* B.Berentsen (1868)
* H.L. Gabrielsen (i 70 årenes begynnelse)
* J.Larsen (fra ca 1875- til forliset)

## Kilder
* Stavanger sjøfarts historie : seilskibene og seilskibsfarten i aarene fra 1600 til 1922
*  «Rasmus Hærem» i lokalhistoriewiki
Hans Eklund

**Hans Patrik Eklund** (født 16. april 1969) er en svensk fotballtrener og tidligere fotballspiller.

Hans Eklund ble som 17-åring hentet fra Mönsterås i Division 3 til Allsvenskan av  foran 1987-sesongen. Allerede i sin første sesong spilte han samtlige av lagets 22 seriekamper, spilte seg inn på U21-landslaget og i vinterpausen etter sesongen ble han innkalt til  av landslagstrener Olle Nordin.

I 1992 var han Allsvenskans toppscorer.

I oktober 1994 ble han lånet ut til sveitsiske  for resten av året. Der var han lagkamerat med landslagskollega Håkan Mild.

Etter elleve sesonger med Öster, gikk Eklund til kinesiske Dalian Wanda i januar 1998 på en ettårskontrakt. Med Dalian Wanda ble han kinesisk seriemester i 1998.

Fra kinesisk fotball gikk Eklund videre til danske . Sesongen 1999/00 endte han nest øverst på den danske ligaens toppscorerliste med sine 15 seriemål for Viborg.

Etter halvannet år i Danmark vendte Eklund hjem til svensk seriefotball i august 2000 da  betalte fem millioner kroner for ham. Eklund forble i Helsingborg ut 2003-sesongen, hvorpå han la opp som spiller.

Da Peter Swärdh fikk sparken som trener i Helsingborg i mai 2006, ble Eklund ansatt som trener på midlertidig basis inntil Stuart Baxter tok over i september.

## Karriereoversikt

## Referanser


## Eksterne lenker
* 
* Svenska Fotbollförbundet
São Paulos Grand Prix 2022

**São Paulos Grand Prix 2022** (offisielt navn: *Formula 1 Heineken Grande Prêmio de São Paulo 2022*) var et Formel 1-løp som ble arrangert 13. november 2022 på Autódromo José Carlos Pace i São Paulo, Brasil. Det var det 21. løpet i Formel 1-sesongen 2022 og 50. gang São Paulos Grand Prix ble arrangert i Formel 1-sammenheng. Det var det tredje løpet i sesongen det ble kjørt sprint. Løpet ble vunnet av George Russell i Mercedes. Mercedes-fører Lewis Hamilton og Ferrari-fører Carlos Sainz jr. tok andre- og tredjeplassen.

## Dekk
Dekkleverandøren Pirelli tok med C2, C3 og C4 dekksammensetningene (angitt som henholdsvis hard, medium og soft) for lagene å bruke.

## Treninger
### Trening 1
Treningen startet kl. 12:30 (UTC-3) fredag 11. november.

### Trening 2
Treningen startet kl. 12:30 (UTC-3) lørdag 12. november.

## Klassifisering
### Kvalifisering

### Sprint

**Noter:**
* - Carlos Sainz jr. fikk en fem plassers grid straff for å ha overskredet sin kvote av kraftenhetselementer.

* - Yūki Tsunoda skulle starte 15., men han ble pålagt å starte løpet fra pitlane på grunn av modifikasjoner på gulvet, frontvingen og bakvingen.

* - Lance Stroll ble nummer 12, men han fikk ti sekunders tidsstraff for en farlig manøver.

* Fernando Alonso ble nummer 15, men han fikk en femsekundersstraff etter sprinten for å ha forårsaket en kollisjon med Esteban Ocon.

### Løpet

**Noter:**
* - Inkluderer ett poeng for raskeste runde.

* - Pierre Gasly endte på 12. plass, men han fikk en tidsstraff på fem sekunder for å ha kjørt for fort i pitlane.

## Mesterskapsplassering etter løpet

;Førermesterskap

;Konstruktørmesterskap

**Note**: Bare de fem beste plasseringene er inkludert for begge settene.

## Noter

## Referanser
Basisdemokratische Partei Deutschland

**Basisdemokratische Partei Deutschland** (også kalt **Die Basis**) er et tysk politisk parti som ble opprettet i 2020 som en reaksjon på myndighetenes innførsel av smitteverntiltak for å bekjempe covid-19-pandemien.

Partiet ble grunnlagt av Ralf Ludwig som tidligere hadde forsøkt å starte det politiske partiet *Widerstand 2020* uten noen stor suksess. Partiet ledes av advokatene Viviane Fischer og Reiner Fuellmich som har samarbeidet om å samle inn penger til et gigantsøksmål mot myndighetene for tap som er påført privatpersoner og bedrifter som følge av smitteverntiltak de mener har vært unødvendige.

Partiet har røtter i protestbevegelsen *Mahnwachen für den Frieden* som ble etablert i 2014 som følge av Russlands annektering av Krim, samt magasinet *Rubicon*. Fellesnevneren er aversjon mot USA, Israel og de tyske styresmaktene, og aksept for det russiske narrativet i konflikten mellom Russland og NATO.

I tillegg til å fronte konspirasjonsteorier om covid-19 har partiet hatt innslag av nynazisme og antisemittisme. I 2021 ble Artur Helios bøtelagt etter å ha vist Hitler-hilsen under et valgkamparrangement i kretsen han stilte som kandidat for. Partileder Reiner Fuellmich er også bøtelagt for å ha uttalt at det ikke var Adolf Hitler som stod bak Holocaust, men det amerikanske finanssystemet.

## Referanser


## Eksterne lenker
* 
*
Marry Me

***Marry Me*** er en romantisk komedie fra 2022, regissert av Kat Coiro. Manus ble skrevet av John Rogers og Tami Sagher.

Jennifer Lopez spiller rollen som Kat Valdez, en kjent artist, som spontant bestemmer seg for å gifte seg med Charlie Gilbert (spilt av Owen Wilson) en matte-lærer. Filmen hadde premiere i Los Angeles, den 9. februar 2022.

## Handling
Den berømte Kat Valdez har allerede vært gjennom to mislykkede høy-profilerte ekteskap. Etter at «Marry Me», en sang av Kat og hennes forlovede Bastian, har havnet på topplisten over hele verden, planlegger de å holde bryllupsseremonien deres rett foran publikum ved en av Kats konserter. Charlie Gilbert, en matte-lærer, skal se på denne konserten sammen med vennen Parker og datteren hans Lou. Men kort tid før bryllupet avdekker et sladder-nettsted Bastians utroskap sammen med assistenten hans Tyra.  Kats manager viser henne telefonen sin, og avslører disse nyhetene for henne. Men Kat får øye på Charlie i mengden, som holder Parkers skilt hvor det står "Marry Me". Hun bestemmer seg spontant for å gifte seg med ham.

Charlie går opp på scenen, og gifter seg med Kat foran hele verden. Etter seremonien nekter Kat å snakke med Bastian eller Tyra, når hun og Charlie reiser sin vei. De to oppfører seg keitete og høflige mot hverandre, før Kat reiser hjem med et knust hjerte på grunn av alle problemene med Bastian. Media er i vanvidd på grunn av dette, og spekulerer om Kats psykiske tilstand. Dagen etter, etter å ha behov for å svare på medie-oppmerksomheten, bestemmer Kat seg for å forbli gift med Charlie i ett par måneder i forsøk på å sette en positiv vri på hele situasjonen. Han sier seg motvillig enig, men ønsker ikke å skape oppsikt i noen av deres personlige liv.

Men Kat og Charlie tilbringer de neste ukene sammen, i et ekte romantisk forhold. Bastian dukker opp for å kunngjøre at «Marry Me» har blitt nominert til en Grammy, Kats første nominasjon. Dette gjør at Kat og Bastian må opptre sammen igjen, men Kat insisterer ovenfor Charlie at forholdet til Bastian er helt over. Charlie blir imidlertid usikker på at han kan måle seg med Bastian, og passe inn i Kats verden. Han ønsker å ta ut skilsmisse, og begrunner dette med at ekteskapet deres ikke var virkelig i utgangspunktet.

## Skuespillere
* Jennifer Lopez som Katarina Valdez
* Owen Wilson som Charlie Gilbert
* Maluma som Bastian
* John Bradley som Colin Calloway
* Sarah Silverman som Parker Debbs
* Kat Cunning som Tyra
* Chloe Coleman som Lou Gilbert
* Michelle Buteau som Melissa
* Stephen Wallem som Jonathan Pitts
* Jameela Jamil som Anikah
* Khalil Middleton som Kofi
* Utkarsh Ambudkar som Manny

## Eksterne lenker
*
Sucharit Bhakdi

**Sucharit Bhakdi** (født 1. november 1946 i Washington D.C.) er en politisk aktivist og tidligere mikrobiolog. Han har statsborgerskap både i Thailand og i Tyskland.

Bhakdi tok medisinsk utdannelse i Tyskland, og han ble deretter ansatt ved Universitetet i Giessen. Han har fordypet seg i bakteriologi og åreforkalkning, og har et større antall publiserte studier om disse emnene. Han ble professor i 1982 og arbeidet ved universitetet frem til han gikk av med pensjon i 2012. Han har siden hatt flere gjesteroller ved tyske utdannelsesinstitusjoner.

Under covid-19-pandemien havnet han i sterk opposisjon til de tyske helsemyndighetenes tiltak for å bekjempe pandemien. Han uttalte at corona ikke var farligere enn vanlig influensa og at massevaksinasjon ville være meningsløst. Han publiserte også tre bøker om emnet. I 2020 mottok han den tyske anti-utmerkelsen Goldenes Brett for sin uvitenskapelige tilnærming pandemien.

I 2020 var Bhakdi en av medstifterne av det politiske partiet Basisdemokratische Partei Deutschland. I denne forbindelse har han kommet med politiske ytringer som har blitt karakterisert som antisemittiske. Uttalelsene førte til at han mistet sin professortittel, og forlaget som har utgitt hans tre bøker om pandemien har tatt avstand fra uttalelsene.

## Referanser
Litteraturåret 1773

**Litteraturåret 1773** er en oversikt over utgivelser, hendelser, prisvinnere og avdøde personer med tilknytning til litteratur i 1773.

## Hendelser

## Fødsler

|-
|November || 9. || Thomasine Gyllembourg ||  || forfatter ||align=center|82 ||align=center|1856 || 
|}
## Dødsfall

Thomasine_Christine_Gyllembourg.jpg|Thomasine Gyllembourg(1773–1856)


## Referanser
Katrine Boorman

**Katrine Boorman** (født 6. august 1960) er en engelsk skuespiller og film- og teaterregissør. Hun er datter til britisk filmregissør John Boorman.

## Filmografi
### Film (utvalg)
* *[[Zardoz]]* (1974; ikke kreditert)
* *[[Excalibur – kongens sverd]]* (1981)
* *Marche à l'ombre* (1984)
* *[[Vår ære og vår makt (film)|Vår ære og vår makt]]* (1987)
* *Camille Claudel* (1988)
* *French Twist* (1995)
* *Hanging Around* (1996)
* *Pédale douce* (1996)
* *Cash in Hand* (1998)
* *I, Cesar* (2003)
* *[[Marie Antoinette (film fra 2006)|Marie Antoinette]] (2006)

=== Fjernsyn ===
* *Jemima Shore Investigates * (1983)
* *Bordertown* (1990)

=== Regissør og produsent ===
* *Boogie Woogie* (2009, assisterende regissør og produsent)
* *Me and Me Dad'' (2012, dokumentar, regissør og produsent)

## Referanser


## Eksterne lenker
*
Rotevatnet (Volda)

**Rotevatnet** er en innsjø i Volda kommune i Møre og Romsdal. Vatnet har gitt navn til gården Rotevatn som ligger ved innsjøen.

En rekke elver har tilløp til Rotevatnet. Fra nordvest mot øst er noen av disse; Heltneelva (fra Skitnevatnet), Rotevasselva, Storelva (det største tilløpet, som selv henter fra flere elver) og Høgedalselva (fra Horndalsvatnet). Ut fra vatnet renner Øyraelva gjennom Volda sentrum, til Voldsfjorden.

Det går en knapp 6,6 km lang vei rundt Rotevatnet. Deler av denne veien er ikke åpen for biltrafikk. Veien rundt Rotevatnet er en populær trimtur.

Det ligger kommunale badeplasser ved Årneset og Botnasanden.

## Referanser
Nyreterskel

**Nyreterskel** er betegnelsen for når konsentrasjonen av et stoff som er oppløst i blodet overstiger nyrenes reabsorberingsevne, og stoffet skilles ut med urinen. Den vanligste årsaken til at glukosenyreterskelen blir overskredet, er høyt blodsukker grunnet diabetes. Denne tilstanden kalles glykosuri. Noen kan ha lavere nyreterskel enn andre.

## Referanser


## Eksterne lenker
*
Lars Dahlerup

**Lars Christian Dahlerup** (1799–1876) var en dansk landstingsmann og apoteker.

Han vokste opp i en begavet, men ikke spesielt velstående embedsmannsfamilie. Han hadde flere søsken og halvsøsken som ble jurister, prester, leger og offiserer. Storebroren Hans Birch Dahlerup ble admiral og friherre.

Lars Dahlerup utdannet seg til farmasøyt, og i 1823 fikk han bevilling til å drive apotek i Thisted. Fra 1841 til 1846 var Dahlerup også formann i borgerrepresentasjonen i Thisted, som skulle gi magistraten råd og forslag. I 1846 solgte han apoteket og kjøpte gården Christianslund i Odder. Etter å ha solgt gården, flyttet han til Aarhus.

Eneveldet i Danmark bestod frem til kong Christian VIIIs død i revolusjonsåret 1848. Dahlerup møtte på stenderforsamlingene i Viborg i 1842 og 1844.

Etter innføringen av en fri forfatning ble han i 1855 valgt til medlem av Landstinget, overhuset i den danske riksdagen. Han var nasjonalliberal. Han satt samtidig i Landstinget som sin yngre halvbror Carl Emil Dahlerup. Lars Dahlerup sa fra seg plassen i Landstinget i 1858.

Han giftet seg i 1823 med Adelheid Magdalene (Lene) Sørensen (1790–1864). De fikk to døtre.

## Referanser
Mads Wiel (1643–1716)

**Mads Jensen Wiel** (født 1643 i Nakskov i Danmark, død 28. april 1716 i Strand i Modum) var danskfødt og kom som ung mann til Norge, hvor han bygde opp en stor trelastforretning og ble stamfar til en tallrik slekt. Han var en foregangsmann innenfor norsk skipsfart og industri og en av de første som startet egentlig fabrikkdrift her i landet.

Wiel vokste opp i Nakskov på Lolland og ble utdannet som forretningsmann av sin rike stefar Gjord Rasmussen, som han hadde et godt forhold til. Da han var rundt 20 år gammel, flyttet han til Norge og slo seg ned på Strømsø i Drammen. 1670 var han ansatt ved Tollboden i Drammen under Daniel Knoff og fra 1671 var han fullmektig hos Knoffs etterfølger Albert Schumacher. 1675–84 innehadde han den viktige fiskale stillingen som inspektør for trelasttienden på Strømsø.

Wiel drev også private forretninger og ble i 1684 borger på Strømsø, samme året ble Strømsø herjet av en stor brann der Wiel led stor økonomisk skade og ble satt ned i en lavere skatteklasse. Men Wiel viste seg å være en svært dyktig forretningsmann og allerede i 1700 var han Strømsøs største trelasteksportør da han årlig eksporterte mer enn 70 000 bord skurlast. Samme året tok Kronen ut et tvangslån av Wiel på 1000 riksdaler, noe som var dobbelt så mye som Strømsøs nest rikeste mann.

Wiel bygde opp en betydelig flåte på seks skip som han var enten eier og deleier i. Han kjøpte opp tømmer av bønder og skogeiere ved Drammensvassdraget og skar mye av dette på sin egen sag, på Modum. Ellers kjøpte han mye ferdigskåret trelast, som han eksporterte på egne skip. og var hel- eller deleier i seks skip. Et av skipene var et defensjonsskip, med 60 kanoner. De mindre skipene seilte til England, Nederland og Frankrike, mens defensjonsskipet, som kunne holde sjørøvere unna, ble brukt til seiling til Spania. Wiel var kjent for å ha nye og gode norskbygde skip.

Wiel tjente godt i perioden 1701–09, da Danmark-Norge var nøytralt og eksporterte trelast til alle de krigførende parter. Grunnet av svenske kapringer fra 1709 led han store tap. Som reder var Wiel ellers en forsiktig mann, skipene hans lå om vinteren i opplag i Svelvik. Han drev også bankiervirksomhet og en innbringende krambodhandel. Han eide også et tobakksspinneri og drev sammen med halvbroren Gerhard Treschow et såpekokeri og en oljemølle i Christiania. 1712 fikk han privilegier på å opprette slike fabrikker også i København og Bergen, og han ble dermed en industriell pioner.
Slektvingene etter Mads har i mange generasjoner etter drevet trelasthandel, og er fremdeles eiere av store skogeiendommer.

## Referanser
Halvor Næss (nevrolog)

**Halvor Næss** (født 1957) er en norsk nevrolog og skribent.

Næss er utdannet ved Universitetet i Oslo og Universitetet i Bergen, og er spesialist i indremedisin og nevrologi. Han er ansatt som professor ved klinisk institutt 1 ved UiB, og som overlege ved Haukeland Universitetssykehus.

Siden 2019 har Næss vært skribent for det alternative nyhetsmediet Resett. Han er også en del av fagrådet til Stiftelsen vitenskap og fornuft som utgir Helsemagasinet vitenskap og fornuft.

Under covid-19-pandemien har Næss fremsatt sterk kritikk mot myndighetenes smittevernstiltak. I november 2020 fikk han et debattinnlegg på trykk i Bergens Tidende hvor han hevdet at covid-19 ikke var farligere enn en vanlig sesonginfluensa. Fordi han hadde underskrevet innlegget som overlege ved Haukeland Universitetssykehus og professor ved UiB, ble Næss kalt inn på teppet av sykehusdirektør Eivind Hansen og bedt om å avstå fra å bruke koblingen til arbeidsgiver når han ytret seg som privatperson. Helseminister Bent Høie tok også til motmæle og uttalte at Næss tok feil.

## Referanser
Forbannelsen – Uhkádus

***Forbannelsen - Uhkádus*** er en underholdende dokumentarserie om besvergelser og mystikk med programlederne Stian «Staysman» Thorbjørnsen og Ole Rune Hætta (NRK Sápmi). Sesong 1 sendes på NRK TV og NRK1 høsten 2022.

Serien produseres av NRK Sápmi, og tar utgangspunkt i den samiske tradisjonen om ganding og påførte forbannelser. Stian «Staysman» Thorbjørnsen og Ole Rune Hætta drar på reise rundt i Sápmi for å undersøke utrolige historier knyttet til overtro, tro og påståtte forbannelser. I møter med folk undersøker de om det kan finnes mer mellom himmel og jord enn hva som kan forklares.

Serien består av fem episoder som hver tar for seg en historie om en forbannelse. Serien er den første i sitt slag som tekstes på norsk og nordsamisk, og episodene sendes direkte og samtidig på NRK1 og NRK3 tekstet til hver sine språk. To forskjellige tekstede versjoner er også publisert i NRK TV.

## Referanser
I’m a Stranger

***I'm a Stranger*** er en britisk B–kriminalkomedie fra 1952 regissert av Brock Williams, som også skrev manuset. På rollelisten stod blant andre Greta Gynt, James Hayter og Hector Ross. 

## Handling

George Westcott har ankommet London fra Calcutta. I huset til hans avdøde onkel, Eric, møter han advokaten Cringle, som forteller at han ikke kan finne onkelens testamente. Denne hadde avlyst sitt første testamente, hvor formuen hadde tilfalt hans skotske slektninger (deriblant søsteren Sarah), noen få skotske venner og veldedighetsformål her og der. I det nye testamentet tilfalt hele formuen hans nevø.

Senere samme kveld gjemmer en skuddskadet ung kvinne, Mary, seg i baksetet på bilen til vindusvaskeren og amatørdetektiven Horace Flowerdew. Han har med seg den norskfødte filmstjernen Greta Gynt som passasjer. Mary ber dem om å bringe henne til doktor Westcott i 1 Oxley Street. Der møter de en eldre kvinne, som tar i mot Mary, men som avviser de andre bryskt og lukker utgangsdøren rett foran nesene på dem.

Flowerdew og Gynt trodde at den eldre kvinnen var doktorens husholderske, men det viser seg at han var i Skottland, og han hadde ingen husholderske.

## I rollene
*Greta Gynt – seg selv
*James Hayter – Horatio Flowerdew
*Hector Ross – Inspektør Craddock
*Jean Cadell – Hannah Mackenzie
*Patric Doonan – George Westcott
*Charles Lloyd Pack – Mr. Cringle
*Martina Mayne – Mary
*Fulton Mackay – Alastair Campbell

## Kritisk mottakelse
*[[TV Guide]]* kalte filmen *«Morsom til tider, men forglemmelig.»*

## Referanser


## Eksterne lenker
*
Edvard Dahlerup

**Edvard August Dahlerup** (1812–1882) var en dansk lege. Han var i mange år overlege ved Frederiks hospital i København, men hadde flere viktige stillinger og verv i byens sykehusvesen.

## Liv og virke
Han vokste opp i en begavet, men ikke spesielt velstående embedsmannsfamilie. Han hadde flere søsken og halvsøsken som ble jurister, prester, leger og offiserer og involvert i styre og stell. Den eldre halvbroren Hans Birch Dahlerup ble admiral og friherre, mens både Lars og Carl Emil Dahlerup ble landstingsmenn.

Edvard Dahlerup tok kirurgisk og medisinsk eksamen og begynte å arbeide ved Frederiks hospital i København. I 1841 tok han doktorgraden, og samme år ble han konstituert som overlege ved hospitalet etter sin svoger, Ole Bang. I 1843 ble Dahlerup reiselege for kong Christian VIII, og i 1845 kongens livlege. Det var han frem til kongen døde i 1848.

Edvard Dahlerup var overlege ved Frederiks hospital fra 1860 til 1873 og medlem av Sundhedskollegiet, som førte tilsyn med helsevesenet, fra 1862 til sin død i 1882. Han hadde styreverv ved flere sykehus. Som overlege underviste han også medisinstudenter. Han var titulær professor fra 1848, men drev ingen større forskningsarbeider.

Dahlerup var medlem av Københavns borgerrepresentasjon fra 1856 til 1858 og øvde stor innflytelse på opprettelsen av Kommunehospitalet.

Han giftet seg i 1823 med Elizabeth MacDougal, som var av dansk-engelsk slekt. Hennes far Gorgon MacDougal var bibliotekar ved Det Classenske Bibliotek. Edvard og Elizabeth Dahlerup fikk ni barn.

## Æresbevisninger
Dahlerup ble utnevnt til kommandør av 2. klasse av Dannebrogordenen i 1870 og kommandør av den svenske Vasaordenen i 1874 og tildelt Dannebrogordenens hederstegn i 1848. Han fikk også ærestitlene etatsråd og konferensråd.

## Referanser
Harri Luchsinger

**Harri Simon Luchsinger** (født 1990) er en norsk idrettsforsker, tidligere utviklingssjef for Norges Skiskytterforbund og ekspertkommentator innen skiskyting. 

Luchsinger er utdannet fra Norges teknisk-naturvitenskapelige universitet. Han tok Bachelor of Science innen bevegelseslære (2009-2013) og fortsatte med Master of Science (2013-2015). I sin forskning så han på sammenligning på hjerneaktivitet (med EEG) under skyting mellom langrennsløpere uten skytetrening og skiskyttere, for å lære mer om effekten av aktiv skytetrening. Han arbeidet som konsulent ved Olympiatoppen Midt-Norge i 2016, før han i 2017 begynte sin PhD innen helsevitenskap ved NTNU Medisinsk fakultet, som han avsluttet i 2022.

Luchsinger skrev sin avhandling under tittelen *The contribution from cross-country skiing and shooting variables for biathlon performance in sprint, individual and pursuit competitions* I perioden han arbeidet med sin forskning fikk han publisert en rekke artikler sammen med blant andre professor Øyvind Sandbakk.

## Utviklingssjef for norsk skiskyting
Han ble i 2018 ansatt som analyse- og utviklingssjef for det norske skiskytterlaget. Luchsinger analyserte VM, world cup og andre konkurranser ved hjelp av GPS-enheter i søk etter å optimalisere ytelsen for norske skiskyttere i tre år frem mot de olympiske vinterlekene i Beijing 2022. Han eksperimenterte også med bruk av vifter for å simulere de forventede vindforholdene på stadion i Beijing. Dette ble kombinert med bruk av trykkplater for å bevisstgjøre posisjon under stående skyting.

Luchsinger var trener for Erlend Bjøntegaard, de siste årene av Bjøntegaard karriere.

Under det olympiske mesterskapet fikk han en avgjørende rolle under miks-stafetten da han oppdaget at Marte Olsbu Røiseland de hadde mistet irisblenderen fra siktet på våpenet.

## Ekspertkommentator
Før vintersesongen 2022-23 ble det kjent at Luchsinger ble ekspertkommentator for NRKs satsing på skiskyting. I inngangen til den sesongen kritiserte han IBU for å lage et nytt poengberegningssystem som han mente økte totalbelastningen for utøverne.  Etter at det ble kjent at nær 100 lastebillass med snø var påkrevd for å arrangere sesongåpningen på Sjusjøen stilte Luchsinger seg kritisk til så tidlig sesongstart. Han fikk støtte fra miljøorganisasjoner. I januar 2023 argumenterte Luchsinger for bruk av laservåpen som en billigere og mer miljøvennlig løsning.

## Referanser




## Eksterne lenker
* 
*
Kelvin Edwin Felix

**Kelvin Edward Felix** (1933–2024) var katolsk erkebiskop av Castries på Saint Lucia og den første kardinal fra Dominica eller Saint Lucia noensinne.

## Liv og virke
### Bakgrunn
Kelvin Felix reiste i 1950 fra sin hjemlige øy for å begynne ved presteseminaret St. Augustine i Tunapuna i Trinidad og Tobago.

### Prest
Han ble presteviet 8. april 1956, og var den første katolske prest noensinne som var blitt presteviet på øya Dominica. Fra 1956 til 1962 var Felix sjelesørger i sitt hjemland, og deretter tok han videregående utdannelse i Canada, USA og i Storbritannia.

### Erkebiskop av Castries
Pave Johannes Paul II utnevnte ham den 17. juli 1981 til erkebiskop av Castries. Den apostoliske nuntius til Bahamas, Barbados, Jamaica og Trinidad og Tobago, erkebiskop Paul Fouad Naïm Tabet, bispeviet ham den 5. oktober samme år; medkonsekrerende var Gordon Anthony Pantin, erkebiskop av Port of Spain, og Samuel Emmanuel Carter, erkebiskop av Kingston (Jamaica).

Fra 1991 til 1997 var Felix president for Den antilliske bispekonferanse.

Den 15. februar 2008 innvilget pave Benedikt XVI hans aldersbetingede avskjedssøknad.

### Kardinal
Ved konsistoriet den 22. februar 2014 opptok pave Frans ham i kardinalskollegiet som kardinalprest, med tittelkirken *[[Santa Maria della Salute a Primavalle]]*.

Kelvin Edwin Felix døde den 30. mai 2024 i Castries i en alder av 91 år.

## Episkopalgenealogi
Hans episkopalgenealogi er:

* Patriark Youhanna Bawwab el-Safrawi (?- 1656) 
* Patriark Georges Rizqallah Beseb’ely (1595-1670) *bispeviet 1656
* Patriark Estephan Douaihi (1630-1704) *1668)
* Patriark Jacob IV Awad (?-1733) *1698
* Patriark Siméon VII Awad (1683-1756) *1716
* Patriark Joseph VI Estepha (1729-1793) *1754
* Patriark Yuhanna El-Helou (Dolce) (?-1823) *1786
* Patriark Youssef Boutros Hobaish (Habaisci) (1787-1845) *1820
* Patriark Boulos Boutros Mass’ad (Massaad) (1806-1890) *1841
* Patriark Elias Pierre Hoyek (Hoayek) (1843-1931) *1889
* Patriark Antonio Pierre Arida (1863-1955) *1908
* Patriark Antoine Pierre Khoraiche (1907-1994) *1950
* Erkebiskop Paul Fouad Naïm Tabet (1929-2009) *1980
* Kardinal *Kelvin Edwin Felix* (1933- ) *1981

## Referanser
Karl Saltnes

**Karl Saltnes** (1893–1986) var en gårdbruker, bankkasserer, ligningssekretær og lokalpolitiker (Bondepartiet) fra Høybakken i Stjørna/Bjugn i Trøndelag. 

Han ble ved freden i mai 1945 midlertidig ordfører i Stjørna kommune. Han var varaordfører 1938–40, 1946–47 og 1956–1963. Saltnes ledet også komiteen for sammenslåing av de fire kommunene Bjugn, Nes, Stjørna og Jøssund, og satt i formannskapet i nykommunen den første perioden. I kommunestyret i Stjørna var han den eneste som arbeidet for at «Eide krets»/«Nord-Stjørna» skulle slås sammen med Bjugn.

Han ikk på handelsskole i Trondheim 1920/21, og overtok heimgården Saltnes etter faren i 1939/1940. Han hadde tidligere arbeidet som handelsbetjent på Brekstad, var ligningssekretær i Stjørna 1928–39 og var kasserer i Bjugn Sparebank i 18 år. Han satt også i styret for Furunes meieri i 12 år, 8 av dem som styreformann. Kona Reidun var lærer.

Blant hans interesser var transport, hesteoppdrett og skytterlaget.

## Referanser
Ostercappeln

**Ostercappeln** (nedertysk: Austerkappeln) er en kommune øst i Landkreis Osnabrück i den tyske delstaten Niedersachsen.

## Referanser

## Eksterne lenker
*
Pietro Sfair

**Pietro Sfair** (født 10. februar 1888 i Klaihat; død 18. mai 1974) var en libanesisk geistlig, erkebiskop og ordinarius for de maronittiske troende i Roma.
## Liv og virke
### Prest
Pietro Sfair ble presteviet den 8. mars 1913.
### Biskop
Den 11. mars 1953 utnevnte pave Pius XII til titulærbiskop av *Epiphania in Syria* og til ordinarius for de maronittiske troende i Roma. Prefekten for kongregasjonen for seremonier, kardinal Eugène Tisserant, bispeviet ham den 24. mai samme år; medkonsekratorer var visegerenten for bispedømmet Roma, Luigi Traglia, og hjelpebiskop i *Ostia og Porto og Santa Rufina*, Pietro Villa, F.S.C.J. 

Pave Johannes XXIII utnevnte ham den 11. mars 1960 til titulærerkebiskop av *Nisibis dei Maroniti*.

Pietro Sfair deltok på alle fire sesjoner av Andre Vatikankonsil.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Biskop *Pietro Sfair* (1888-1974) *1953

## Referanser
Gunnerus gate

**Gunnerus gate** er en gate ved Kalvskinnet i Midtbyen i Trondheim som går fra Erling Skakkes gate i nord mot Suhms gate i sør. Gaten fungerer som adkomstvei til NTNUs Kalvskinnet campus og Vitenskapsmuseet sentralt på Kalvskinnet.

Gaten fikk sitt nåværende navn i 1938 og ble oppkalt etter teolog, biskop og vitenskapsmann Johan Ernst Gunnerus (1718–1773), som blant annet var en av grunnleggerne bak Det Kongelige Norske Videnskabers Selskab. 

Eneste matrikulerte adresse i gaten er NTNU Kalvskinnet campus ved Gunnerus gate 1, tidligere avdeling for ingeniørfag ved Høgskolen i Sør-Trøndelag. 

## Referanser


## Litteratur
*
*
Ute Krüger

**Ute Krüger** er en tysk patolog bosatt i Sverige.

Krüger er utdannet ved Humboldt-Universität zu Berlin og Linnéuniversitetet. Hun har arbeidet som patolog ved Oskar-Ziethen-Krankenhaus, Charité Universitätsmedizin Berlin og Lunds universitet, med særlig fokus på brystkreft.

I 2022 ble Krüger intervjuet av den norske legen Torkel Snellingen som representerer den vaksinekritiske organisasjonen Norske Leger og Helsearbeideres Fellesforbund (NLHF). I intervjuet fremsatte hun påstander om at hun i etterkant av covid-vaksinasjon hadde sett en økning i raskt utviklende krefttilfeller. Påstandene har blitt avvist av svenske helsemyndigheter, og uttalelsene ble møtt med sterke reaksjoner fra andre leger.

## Referanser
Freak Show (film)

***Freak Show*** er en amerikansk komedie fra 2017, regissert av Trudie Styler. Manus ble skrevet av Patrick J. Clifton og Beth Rigazio.

Hovedrollene ble spilt av blant andre Alex Lawther, Abigail Breslin, AnnaSophia Robb og Bette Midler. Filmen hadde premiere under Filmfestivalen i Berlin den 13. februar 2017. Filmen ble sluppet den 12. januar 2018, og ble publisert av IFC Films.

## Handling
Billy Bloom ser seg i speilet, og legger på sminke i ansiktet. Når han tenker tilbake på hans yngre år, tilber hans overbærende, flamboyante, alkoholiserte mor (spilt av Bette Midler) ham. Hun oppmuntrer ham aktivt til å kle seg ut, og bruke sminke hvis han ønsker det. Men dette forårsaker mye krangling mellom moren hans, og faren Bill - og de tar ut skilsmisse fra hverandre. Billy trekker seg mer og mer tilbake til sin egen fantasi-verden, med forskjellige utkledninger. Han ignorerer familiens husholderske Florence sine råd om å kle seg annerledes - for eksempel i vanlige jeans, for hans aller første dag ved den lokale videregående skolen. 

Billy velger i stedet å bruke eyeliner og leppestift, en liten svart jakke og hatt på hodet. Han blir alt for prangende, noe som etter hvert fører til at han blir utstøtt av de andre studentene. Biologi-læreren lar de andre studentene hele tiden mobbe Billy, og behandler ham stereotypt som noen som antas å være homofil. Alt dette kulminerer til en dag han tar på seg en veldig merkelig brudekjole med slør, samt glorete rød sminke. Men han blir slått ned og kraftig banket opp, og havner i koma i fem dager.

## Skuespillere
* Alex Lawther som Billy Bloom
* Eddie Schweighardt som en ung versjon av Billy Bloom
* Abigail Breslin som Lynette, en cheerleader
* Mickey Sumner som Dr. Veronica Vickers
* Bette Midler som Muv, moren til Billy
* Larry Pine som faren til Billy
* AnnaSophia Robb som Blah Blah Blah / Mary Jane
* Ian Nelson som Mark "Flip" Kelly, Billys venn
* Lorraine Toussaint som Flossie, Billys barnevakt
* Laverne Cox som Felicia, en reporter
* Willa Fitzgerald som Tiffany
* Celia Weston som Florence
* Walden Hudson som Bib Oberman

## Eksterne lenker
*